Suriyadagi operatsiya davomida rossiyalik harbiy xizmatchi halok bo‘ldi

Suriyadagi harbiy operatsiya davomida rossiyalik shartnoma asosida qiluvchi harbiy xizmatchi Vladimir Tarasyuk halok bo‘ldi. Bu haqda Meduza xabar bermoqda.
Irkutsk viloyatining Bratsk shahrida tug‘ilib-o‘sgan Tarasyukning singlisi Olga Dolmatova akasi 16-sentabrda polkovnik va general bilan birga jangarilar pistirmasiga duch kelib, halok bo‘lganini ma’lum qildi. U boshidan jarohat olgani va ko‘p qon yo‘qotgani, vertolyot o‘qqa tutishlar sababli evakuatsiya uchun qo‘nolmagani bildirilmoqda.
Vladimir Tarasyuk bilan vidolashuv 20-sentabr kuni bo‘lib o‘tdi. Rossiya mudofaa vazirligi harbiy xizmatchining o‘limi haqida rasman xabar bermadi.
“Kommersant” nashriga ko‘ra, Vladimir Tarasyuk Suriyada Rossiya operatsiyasi boshlangan 2015-yil sentabridan beri halok bo‘lgan 37-harbiy xizmatchi bo‘ldi.